مولیبڈینم

مولیبڈینم ایک دھاتی کیمیائی عنصر ہے جس کی علامت Mo اور جوہری عدد 42 ہے۔ یہ نام جدید لاطینی کے لفظ molybdaenum سے لیا گیا ہے، جو قدیم یونانی   سے نکلا ہے، اس کا مطلب سیسہ ہے، یہ نام اس غلط فہمی کی وجہ سے پڑا، کیوں کہ اس وقت اس کی کچ دھات کو سیسے کی کچ دھات سمجھا جاتا تھا۔۔ اسے 1778ء میں سویدی کیمیادان کارل ویلہیلم شیل نے دریافت کیا تھا۔

اس کی علامت Mo، جوہری عدد 42، جوہری وزن 95.94، نقطۂ پگھلاش 2615 ڈگری سینٹی گریڈ، نقطل جوش 4612 ڈگری سینٹی گرید اور کثافت اضافی 10.22 ہے۔ یہ ایک سخت، ورق پزیر، تار پزیر اور چاندی نما سفید رنگ کی حاصل مکعب قلموں پر مشتمل دھات ہے۔ اسے دوری جدول کے حلقے وی آئی بی میں کرومیم کے نیچے رکھا گیا ہے۔ عام درجہ حرارت پر یہ زنگاری کی مزاحمت کرتی ہے۔ اپنے آکسائید، سلفائیڈ اور ہیلائیڈ مرکبات میں یہ مختلف ویلنسی نمبر کا اظہار کرتی ہے۔ قدرت میں یہ عنصری حالت میں نہیں ملتی۔ اسے زیادہ تر ایک معدن مولیبڈن ینالٹ سے نکالا جاتا ہے جو دراصل مولیبڈنیم ڈائی سلفائیڈ ہے۔ اس کے بڑے ذخائر امریکا، کینیڈا، یورپ، آسٹریلیا اور روس میں ملتے ہیں۔

مولیبڈینم پھیلے یا نرم پڑے بغیر زیادہ درجہ حرارت برداشت کر سکتی ہے۔ اسی وجہ سے اسے جہازون کے پرزے، برقی کنٹیکٹ اور فلامینٹ بنانے میں استعمال کیا جاتا ہے۔ آسانی سے ویلڈ ہونے اور زنگاری کے اچھا مزاحم ہونے کی وجہ سے بھی اس کے کئی اطلاقات (استعمال) موجود ہیں۔ فولاد کی کئی بھرتوں میں 2۔5 تا 8 فیصد مولیبڈینم موجود ہوتا ہے۔ اسے کئی جگہ ٹنگسٹن کے متبادل کے طور پر بھی استعمال کیا جاتا ہے۔ اس کی تہ حفاظت کی غرض سے دیگر دھاتوں پر چڑھائی جاتی ہے۔

کم از کم 50 مولیبڈینم انزایم بیکٹیریا، پودوں اور جانوروں میں شناخت ہو چکی ہیں۔

مزید دیکھیے 
 مولیبڈینم کی کانوں کی فہرست

حوالہ جات

بیرونی روابط 

 Molybdenum at The Periodic Table of Videos (University of Nottingham)
 Mineral & Exploration – Map of World Molybdenum Producers 2009
 "Mining A Mountain" Popular Mechanics، جولائی 1935 pp. 63–64
 Site for global molybdenum info
 CDC – NIOSH Pocket Guide to Chemical Hazards

Molybdenum
کیمیائی عناصر
منتقلی دھاتیں
Refractory metals
Biology and pharmacology of chemical elements
غذائی معدنیات
Short description is different from Wikidata